Αντουάν Λε Μαιτρ

Ο Αντουάν Λε Μαιτρ (, 2 Μαΐου 1608 – 4 Νοεμβρίου 1658) ήταν Γάλλος Γιανσενιστής δικηγόρος, συγγραφέας και μεταφραστής, που γεννήθηκε στο Παρίσι

Ο Λε Μαιτρ ήταν γόνος οικογένειας με νομική παράδοση: αμφότεροι οι παππούδες του ήταν επιφανείς δικηγόροι, ιδίως ο Α. Αρνώ. Ο Λε Μαιτρ σκέφθηκε και την εκκλησιαστική σταδιοδρομία, αλλά τελικώς σπούδασε νομικά.Sedgwick, Alexander: The Travails of Conscience: The Arnauld Family and the Ancien Régime, Harvard University Press, 1998 σελ. 82 online στο books.google.co.uk, accessed 25 June 2008 Απέκτησε γρήγορα φήμη ως δικηγόρος, για τον οποίο ο Ζαν-Λουί Γκεζ ντε Μπαλζάκ έγραψε ότι «οι δυνατές, πλούσιες και υπέροχες αγορεύσεις του θα είχαν προκαλέσει τον φθόνο ενός Κικέρωνα και ενός Δημοσθένη». Ωστόσο, την εποχή της Εξεγέρσεως της «Σφενδόνης», τριαντάχρονος ακόμη, εγκατέλειψε τη δικηγορία και αποσύρθηκε στο Πορ-Ρουαγιάλ ντε Σαν, όπου τέθηκε υπό την «πνευματική καθοδήγηση» του αββά Ζαν ντυ Βερζιέ ντε Ωράν ή «Σαιν-Συράν», του εισηγητή του Γιανσενισμού στη Γαλλία. Η απόφαση δυσαρέστησε τον ίδιο τον Καρδινάλιο Ρισελιέ, για την απώλεια ενός τόσο ταλαντούχου νομικού. Σύντομα τον Αντουάν ακολούθησαν 4 αδέλφια του. Ακόμα και μετά τη σύλληψη του Σαιν-Συράν τον Μάιο του 1638 ο Λε Μαιτρ παρέμεινε στο Πορ-Ρουαγιάλ, ζώντας ήσυχη και ασκητική ζωή, γράφοντας μεταφράσεις και βίους αγίων. Από τότε έγιναν φίλοι με τον Ρακίνα. Το 1656 υπήρξε μια αντι-γιανσενιστική εκστρατεία και πήγε να κρυφτεί στο Παρίσι, όπου βοήθησε τον σοφό Μπλεζ Πασκάλ να συγγράψει τις Lettres provinciales προς υπεράσπιση του θείου τού Λε Μαιτρ, Αντουάν Αρνώ. Ο Λε Μαιτρ πέθανε σε ηλικία 50 ετών, αφήνοντας ημιτελή μια μετάφραση της Καινής Διαθήκης.

Παραπομπές

Κατηγορία:Γάλλοι συγγραφείς
Κατηγορία:Γάλλοι δικηγόροι